( 225 ) 



Ne trouvant aucun fondement, ni pour les Ganthois d'avoir mandé le 

 duc Casymir contre les Walons, ny pour le S"" duc d'avoir embrassé la 

 cause dcsdicts Ganthois, pour ce, premièrement que lesdicts Walons ne 

 sont sur les bornes de cculx de Gand, ny en termes d'offenser, mais 

 cerchant par nécessité le moyen de s'entretenir comme ilz ont faict es 

 autres provinces, ne povans estre et vivre en l'air, et au regard dudict 

 S"" duc, son obligation estoit de rendre le service à la patrie, et non de 

 son authorité privée empoigner une tant injuste querelle, désarmant 

 pour cest effect d'aulcunes de ses trouppes, le camp estant à la barbe de 

 l'ennemy, voires sans le consentement du général de l'armée. 



Combien que l'on entend, comme aussy est vraysemblable, qu'ilz 

 avoient intelligence parensemble devant l'armée desdicts Walons en 

 Flandres, veu que lesdicts Ganthois longuement paravant s'estoient 

 armez à toutte oultrance et qu'est assez sceu que aulcuns de Gand se 

 sont trouvez par devers luy en la ville de Bruxelles. 



Ne voyant tel le faict de Monsieur de Monligny, veu comme il propose 

 et escript à son Altèze que, par charge et lettres d'icelle en datte le 

 xxiïne jour de septembre, il s'est transporté vers lesdictes compaignies 

 pour les rassembler et contenir en meilleure discipline à la moindre 

 foulle du povre peuple que seroit possible. 



Et ors qu'il ayt heu quelque mescontentement des actz indeuz perpé- 

 trez par les Ganthois, samble que tant s'en fault il en doibve estre blasmé, 

 que mesme en doibt recepvoir grande louenge pour y estre obligé et de 

 nature et par le serment de l'union qu'il a juré et signé, laquelle dégrade 

 de noblesse, de nom d'armes et d'honneur, et tient pour parjurez 

 desloyaulx et ennemys de la patrie, cculx quy par tous moyens n'assis- 

 tent par force ou autrement les envahys, oppressez et emprisonnez. 



Trouvant fort mauvais que aucunes provinces se sont sy avant 

 oubliées que de faire ligues au préjudice de ladicte union et de la paci- 

 fication de Gand, chose au vray dire fort pernicieuse et tendant à une 

 ruyne et éversion totalle de Testât publicq, puisque desfaillant le fonde- 

 ment est impossible que l'édifice puist subsister. 



Supplians et requérans très-humblement les Estatz généraulx etadju- 

 rans son Altèze par le serment qu'elle a preste, à sa réception, de 

 empescher et rompre toutes ces ligues contraires et préjudiciables au 

 bien, salut et repos commun et à la foy publicque, offrant par lesdicts 

 Estatz de Ilaynau de y assister de tous leurs moyens, povoir, advis et 

 conseil selon l'obligation qu'ilz y ont. 



Tome XXXIII. Vô 



